

|  |  |
| --- | --- |
| **ДО**  **Д-Р ЛОЗАНА ВАСИЛЕВА**  **ЗАМЕСТНИК-МИНИСТЪР НА ЗЕМЕДЕЛИЕТО И ХРАНИТЕ И РЪКОВОДИТЕЛ НА**  **УПРАВЛЯВАЩИЯ ОРГАН НА**  **СТРАТЕГИЧЕСКИЯ ПЛАН ЗА РАЗВИТИЕТО НА ЗЕМЕДЕЛИЕТО И СЕЛСКИТЕ РАЙОНИ ЗА ПЕРИОДА**  **2023-2027 Г.** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Предложение за изменение на насоките за кандидатстване по процедура чрез подбор* *„Подкрепа за разширяване на капацитета за предоставяне на съветнически услуги“ по интервенция II.И.1„Консултантски услуги и повишаване на консултантския капацитет“ от Стратегическия план за развитие на земеделието и селските райони на Република България (СПРЗСР) за периода 2023-2027 г.* |

**УВАЖАЕМА ГОСПОЖО ЗАМЕСТНИК-МИНИСТЪР,**

С Ваша Заповед № РД09-410 от 15.04.2025 г. са утвърдени Насоки за кандидатстване по интервенция II.И.1„Консултантски услуги и повишаване на консултантския капацитет“ от Стратегическия план за развитие на земеделието и селските райони на Република България (СПРЗСР) за периода 2023-2027 г, включващи Условия за кандидатстване със заявления за подпомагане по процедура чрез подбор „Подкрепа за разширяване на капацитета за предоставяне на съветнически услуги“ и Условия за изпълнение на одобрени заявления за подпомагане по процедура чрез подбор „Подкрепа за разширяване на капацитета за предоставяне на съветнически услуги“*.*

Определеният период на прием на заявления за подпомагане по процедурата е с начална дата 16 април 2025 г. и крйна дата 20 юни 2025 г., с допустим бенефициент Национална служба за съвети в земеделието (НССЗ).

В срока по чл. 68, ал. 4 от ЗПЗП е постъпило искане за разяснение по утвърдените условия за кандидатстване, относно определяне на максимален размер на индивидуалните брутни месечни възнаграждения за лицата, които ще извършват консултантски (съветнически) дейности по проекта и данните, които следва да се използват при подготовка на заявлението за подпомагане.

Съгласно утвърдените Насоки за кандидатстване по процедурата, разходите за възнаграждения на служителите (съветниците) в мобилните офиси и за координаторите на регионално и централно ниво, в т.ч. обезщетения за временна нетрудоспособност и осигуровки за сметка на работодател са допустими до размера, определен съгласно Приложение № 5 „Методика за определяне на стойност за възнаграждения“ от Условията за кандидатстване.

В т. 1 „Механизъм за определяне на максималния размер на брутната работна заплата за едно лице“ от Раздел ІІІ „Механизъм за определяне на допустим размер на разходи за възнаграждения на съветниците, наети във връзка с изпълнението на проектите“ на Приложение № 5 е посочено че, максималният размер на брутната работна заплата за лицата, назначени на пълен работен ден не може да надхвърля средно месечната брутна заплата на наетите лица по трудово и служебно правоотношение за икономическа дейност код М „Професионални дейности и научни изследвания“ за определената година, съгласно статистическите данните, публикувани в раздел „Пазар на труда” на интернет страницата на Националния статистически институт (НСИ).

За определяне на максималния размер на брутната работна заплата за едно лице, в Приложение № 5 „Методиката за определяне на стойност за възнаграждения“ от утвърдените Условия за кандидатстване по процедурата са използвани предварителни данни за 2024 година за средна годишна заплата на наетите лица по трудово и служебно правоотношение в икономическа дейност код М „Професионални дейности и научни изследвания, публикувани на интернет страницата на НСИ в периода на изготвяне на насоките за кандидатстване .

След обявения на 16.04.2025 г. прием на заявления за подпомагане по процедурата, на страницата на НСИ са публикувани актуализирани данни за 2024 година за средната годишна заплата на наетите лица по трудово и служебно правоотношение в икономическа дейност „Професионални дейности и научни изследвания“.

Във връзка с промяната на икономическите условия и публикуваните на интернет страницата на НСИ актуализирани данни за 2024 година за средна годишна заплата на наетите лица по трудово и служебно правоотношение в икономическа дейност „Професионални дейности и научни изследвания“, е необходимо да се актуализират данните в т. 1 „Механизъм за определяне на максималния размер на брутната работна заплата за едно лице“ от Раздел ІІІ „Механизъм за определяне на допустим размер на разходи за възнаграждения на съветниците, наети във връзка с изпълнението на проектите“ на Приложение № 5, като в Таблица № 1„Средна годишна заплата на наетите лица по трудово и служебно правоотношение по икономически дейности и сектори през 2024 година“ да се посочат актуалните към 26.02.2025 г. данни от НСИ.

Във връзка с гореизложеното предлагам да се измени Приложение № 5 „Методика за определяне на стойност за възнаграждения“ от Условията за кандидатстване със заявления за подпомагане по процедура чрез подбор „Подкрепа за разширяване на капацитета за предоставяне на съветнически услуги“.

Проект на заповед за изменение на утвърдените Насоки за кандидатстване по процедура чрез подбор „Подкрепа за разширяване на капацитета за предоставяне на съветнически услуги“ по интервенция II.И.1„Консултантски услуги и повишаване на консултантския капацитет“ от СПРЗСР 2023-2027 г. е публикувана на интернет страницата на Стратегическия план и в Системата за електронни услуги за писмени възражения и предложения, в съответствие с чл. 68, ал. 3 от Закона за подпомагане на земеделските производители.

**УВАЖАЕМА ГОСПОЖО ЗАМЕСТНИК-МИНИСТЪР,**

Във връзка с гореизложеното и на основание чл. 68, ал. 2 и ал. 5, изречение второ от Закона за подпомагане на земеделските производители, чл. 3, ал. 3 от Наредба № 4 от 25.10.2024 г. за реда за предоставяне на безвъзмездна финансова помощ, за сключване и изменение на административни договори, за налагане на административни санкции за интервенциите по чл. 73, 74, 75, чл. 77, параграф 1, букви „а“, „в“–„е“ и чл. 78 от Регламент (ЕС) 2021/2115, за условията и реда за изплащане, за отказ за изплащане и намаления на плащанията, и за оттегляне на изплатената финансова помощ за интервенциите по чл. 73, 74, 75, 77 и 78 от същия регламент, (обн., ДВ бр. 92 от 2024 г.), предлагам да издадете заповед за изменение на Заповед № РД09-410 от 15.04.2025 г., с която са утвърдени Насоки за кандидатстване по интервенция II.И.1„Консултантски услуги и повишаване на консултантския капацитет“ поинтервенция II.И.1„Консултнатски услуги и повишаване на консулатнсткия капацитет“ от СПРЗСР 2023-2027 г.

**Приложение**: *Проект на заповед за именение на Заповед №* *РД09-410 от 15.04.2025 г.*

С уважение,

